ไอเออีเอ ยืนยันเตาปฏิกรณ์นิวเคลียร์ญี่ปุ่นปลอดภัย
คณะผู้ตรวจสอบจากทบวงพลังงานปรมาณูสากล หรือ ไอเออีเอ แสดงความยินดีต่อหน่วยงานความปลอดภัยด้านนิวเคลียร์และอุตสาหกรรมของญี่ปุ่น หรือ เอ็นไอเอสเอ ก่อนเผยผลการตรวจสอบเตาปฏิกรณ์นิวเคลียร์หมายเลข 3 และหมายเลข 4 ของโรงไฟฟ้านิวเคลียร์โอฮิ ในจังหวัดฟุกุอิ ทางฝั่งตะวันตกของญี่ปุ่น หลังจากทดสอบเป็นเวลา 1 สัปดาห์ โดยยืนยันว่าเตาปฏิกรณ์นิวเคลียร์ทั้ง 2 เตานี้มีความปลอดภัย สามารถทนทานต่อแรงสั่นสะเทือนจากแผ่นดินไหวที่มีความรุนแรงถึงระดับ 9 ริกเตอร์ และสึนามิที่มีความรุนแรงเท่าๆกับที่เกิดขึ้นที่จังหวัดฟุกุจิมะเมื่อปีที่แล้วได้นอกจากนี้ ไอเออีเอ ยังแนะนำให้ญี่ปุ่นนำมาตรฐานความปลอดภัยที่ใหม่ๆที่ได้รับการรับรองจากนานาชาติมาใช้ตรวจสอบเตาปฏิกรณ์นิวเคลียร์อื่นๆ เนื่องจากรัฐบาลญี่ปุ่นสั่งหยุดการทำงานเตาปฏิกรณ์นิวเคลียร์ทั้ง 54 เตาทั่วประเทศ หลังเกิดเหตุแผ่นดินไหวและสึนามิ โดยให้ตรวจสอบความแข็งแรงทนทานก่อนจะเปิดใช้งานอีกครั้ง)
 ทบวงพลังงานปรมาณูสากล หรือ ไอเออีเอ รับรองความปลอดภัยของเตาปฏิกรณ์นิวเคลียร์ในจังหวัดฟุกุอิ หลังจากทดสอบความแข็งแรงและยืนยันว่าสามารถทนทานต่อแผ่นดินไหวและสึนามิได้
ญี่ปุ่น,นิวเคลียร์,ปลอดภัย,เตาปฏิกรณ์,ไอเออีเอ